Pikseli (englanniksi pixel) on bittikarttakuvan pienin yksittäinen osa eli yksittäinen väripiste kuvassa. Pikseleitä käytetään usein resoluution mittayksikkönä, esim. 800 x 600 kuva on 800 pikseliä leveä ja 600 pikseliä korkea. Pikselit eivät välttämättä ole neliön muotoisia, vaan voivat olla myös suorakulmioita. Pikseleillä ei ole myöskään mitään fyysistä mittaa, vaan lopullisen kuvan koko riippuu näyttölaitteesta.